kardosdrur/scandi-wiki huggingface dataset:
Masnedsundbroen

Masnedsundbroen eller Masnedøbroen er en vej- og jernbanebro, der fører over Masnedsund mellem Vordingborg på Sjælland og Masnedø. Broen benyttes af sekundærrute 153, den nationale cykelrute 7 og Sydbanen. Broen er 201,0 meter lang, med en bredde på 8,8 meter og en gennemsejlingsbredde på 25,0 meter. Den blev indviet 6. august 1937 til erstatning for en jernbanebro fra 1883.

Historie 
Den første bro over Masnedsund var en jernbanebro, der blev bygget i 1883 mellem Vordingborg og Masnedø. Fra Masnedø var der en færgerute videre til Orehoved på Falster fra januar 1884. De karakteristiske portaler ved den første, 182 m lange Masnedsundbro var tegnet af statsbanernes arkitekt N.P.C. Holsøe.

Den 6. august 1937 blev den gamle bro erstattet af en ny kombineret jernbane- og vejbro (klapbro) i forbindelse med åbningen af Storstrømsbroen mellem Masnedø og Falster. Jernbanedelen måtte dog åbnes før tiden på grund af en uforudset begivenhed. Den 12. december 1935 blev Masnedsundbroen påsejlet af en engelsk tankdamper, der skulle passere den åbnede bro, men som af strømmen blev ført ind mod den sydlige side af bropillen. Stævnen tørnede mod broens overbygning og rev den løs fra pillens fundament. Den nordlige ende af det faste brofag styrtede i vandet. Den nye Masnedsundbro var da under bygning og det besluttedes at fremskynde arbejdet. Med en stor arbejdsstyrke døgnet rundt lykkedes det at få jernbanebroen færdig til åbning for trafik allerede den 22. december. I de mellemliggende dage klaredes trafikken ved færgeforbindelser mellem Orehoved og Masnedsund, Korsør og Københavns Frihavn.

Den 13. april 2014 ca. 22:30 blev broen påsejlet af fragtskibet Karla C, der havde motorproblemer. Der skete skader på broens spor. Fra den 18. juli 2016 er broen permanent lukket for gennemsejling, der kræver åbning af broklappen.

Ny jernbanebro 
I forbindelse med etablering af Femern Bælt-forbindelsen blev det vedtaget, at jernbanen skulle gøres dobbeltsporet. En ny dobbeltsporet jernbanebro parallelt med og umiddelbart øst for den gamle bro, blev i 2018 samlet af betonelementer produceret i Polen. Den smalle gamle vejbro bevares til biltrafikken, mens jernbanedelen blev fjernet. Den nye bro har ligesom den gamle 6 brofag og 5 bropiller, og en gennemsejlingshøjde på max. 5 meter. Den er cirka 200 meter lang og 14 meter bred. Den er udelukkende til jernbanetrafik, og tillader passagertog at køre op til 200 km/t. Den nye bro er udført i beton, både over- og underbygningen. En dybere sejlrende er gravet syd om Masnedø, så skibe over 5 meter kan komme ind i havnen i Vordingborg uden at passere de to broer.

Fakta 
 Længde: 201 meter 
 Bredde: 8,8 meter 
 Gennemsejlingshøjde: 5 meter, kunne frem til 2016 åbnes
 Gennemsejlingsbredde: 25 meter 
 Indvielsesdato: 6. august 1937 
 Bilspor: 2
 Jernbanespor: 2
 Fortov og cykelsti: kombineret i den ene side

Referencer

Eksterne henvisninger 

Vejbroer i Danmark
Klapbroer
Bygninger, konstruktioner og anlæg i Vordingborg
Masnedø
Etableret i 1883
Transport i Vordingborg
Masnedø-Orehoved

Masnedø-Orehoved var en færgerute, der transporterede tog imellem Masnedø og Falster. Ruten blev åbnet 15. januar 1884.

Færgeruten forbandt jernbanen imellem Sjælland via Masnedø og Orehoved på Nordfalster, indtil Storstrømsbroen åbnede i 1937.

Færger 
I alt 9 færger nåede at sejle på ruten.
 D/F Alexandra (1892-1935)
 D/F Lillebelt (1884-1889)
 D/F Dagmar (1884-1889)
 D/F Kronprinsesse Louise (1891-1892)
 D/F Valdemar (1893-1905)
 D/F Thyra (1898-1937)
 D/F Marie (1905-1916)
 D/F Orehoved (1916-1937)
 D/F Fyn (1935-1937)

Referencer 

Etableret i 1884
Ophørt i 1937
Færgeruter i Danmark
Masnedø
DB Cargo Scandinavia

DB Cargo Scandinavia – tidligere DB Schenker Rail Scandinavia, Railion Scandinavia og Railion Danmark – er et skandinavisk godsjernbaneselskab med hovedsæde i Danmark.

Selskabet blev etableret 1. januar 2001 på basis af indskud af aktiver, passiver og forpligtelser mv. fra DSB's daværende godsdivision, DSB Gods. Hovedsædet ligger i Høje Taastrup, og virksomheden fungerer som et nationalt datterselskab af DB Cargo – Deutsche Bahns godsdivision til 2008. I dag driver de to terminaler i henholdsvis Taulov og Høje Taastrup og har derudover depoter flere steder i Danmark og Sverige.

I 2007 indgik det daværende DB Schenker og Green Cargo en aftale om dannelsen af et fælles selskab – Railion Scandinavia – hvor DB Schenker ejede 51 % og Green Cargo ejede 49 % af aktiekapitalen. Selskabet blev stiftet den 19. marts 2008. Den 16. februar 2009 skiftede selskabet navn fra Railion Scandinavia til DB Schenker Rail Scandinavia A/S. Navneskiftet var et led i en ensretning af DB's internationale godsdivision. 

Den 1. januar 2009 oprettedes Railion Danmark Services A/S som salgsorganisation. Det skiftede navn samtidig med DB Schenker Rail Scandinavia til DB Schenker Rail Services A/S, men hed siden 2016 DB Cargo Danmark Services. 

Den 1. marts 2016 skiftede DB Schenker navn til DB Cargo. DB Schenker Rail Scandinavia kom nu til at hedde DB Cargo Scandinavia.

Samarbejdet med Green Cargo ophørte i 2018, hvorefter DB Cargo Scandinavia blev 100 % ejet af DB Cargo AG. I 2019 fusionerede DB Cargo Danmark Services med DB Cargo Scandinavia A/S.

Rullende materiel

Lokomotiver

Ellokomotiver

Diesellokomotiver

Rangerlokomotiver

Noter og referencer

Noter

Referencer

Eksterne henvisninger 

 Websted for DB Cargo i Danmark 
 DB Cargo Scandinavia på Jernbanen.dk

Jernbaneselskaber i Danmark
Deutsche Bahn
Steen Gade

Steen Gade (født 9. april 1945 i Troldhede) er en dansk politiker og tidligere medlem af Folketinget for Socialistisk Folkeparti senest fra 2007 til 2015 og tidligere direktør for Miljøstyrelsen. 

Folketingsmedlem for Ringkøbing Amtskreds fra 8. december 1981, for Fyns Amtskreds fra 21. september 1994 – 28. maj 1999, og for Viborg Amtskreds fra 8. februar 2005 til 13. november 2007.

Født 9. april 1945 i Troldhede, søn af overlærer Ejnar Steensgaard Gade og husmoder Astrid G.

Folke- og mellemskolen, Thisted Borgerskole, 1952-61. Student fra Thisted Gymnasium 1964. Lærer, Herning Seminarium, 1975. Lærer i folkeskolen 1969-79. Konsulent for Socialistisk Folkeoplysningsforbund (SFOF) 1979-81, formand 1982-89.

Bestyrelsesmedlem i Minavisen og i Socialistisk Dagblad 1975-80, formand 1980-81. Formand for forlaget Socialistiske Perspektiver 1982-85. Medlem af repræsentantskabet for Mellemfolkeligt Samvirke fra 1982. Formand for SF i Odense 1971-74. Medlem af partiets hovedbestyrelse 1972-74 og igen fra 1978 samt af partiets forretningsudvalg 1982-84 samt fra 1991. Medlem af Folketingets Europaudvalg (tidligere Markedsudvalg) 1982-97. Næstformand i SF's folketingsgruppe fra 1990 og gruppeformand 1991-97. Formand for Folketingets miljøudvalg fra 1994-1999.

I 1998 initiativtager til organisationen Nyt Europa.

Steen Gade blev af daværende miljøminister Svend Auken i 1999 ansat som direktør i Miljøstyrelsen, men fratrådte stillingen i 2003 efter eget udsagn som følge af nedskæringer på miljøområdet.

Partiets kandidat i Middelfartkredsen fra 1971, i Odense Sydkredsen fra 1973, i Skjernkredsen fra 1975, i Herningkredsen fra 1977 og i Odense Østkredsen fra 1994, i Skivekredsen fra 2005 og for tiden i Silkeborg Sydkredsen.

Referencer

Eksterne henvisninger 
Steen Gades hjemmeside på SF.dk 
 

Tidligere folketingsmedlemmer fra SF
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Direktører for danske styrelser
Lærere fra Danmark
Personer i Kraks Blå Bog
Personer fra Jylland
Folketingsmedlemmer valgt i 2005

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland. Medlemmerne vælges fra 19 valgkredse for en periode på fire år.

Alfabetisk liste over Folketingets medlemmer valgt ved folketingsvalget den 8. februar 2005.

Ved valget blev indvalgt medlemmer fra følgende partier:

Valgte folketingsmedlemmer 



Parti- og personskift i perioden 2005-07

Partiskift

Personskift

Kilder 
 Folketinget.dk  Dato: 30 marts 2005.

Referencer 

2005
2005
Vince Clarke

Vincent John Clarke (født 3. juli 1960 i South Woodford, England) er en britisk popmusiker.

Vince Clake er kendt for sin "kulte" måde at bruge synthesizeren på. Han har gennem tiderne også fået samlet sig et stort antal synthesizere, hvor af han har haft stor forkærlighed for mærkerne Roland, Sequential Circuits, Arp, Oberheim, Casio, og Yamaha. Dog skal det tilføjes, at han i 2004 udtalte stor beundring for de nyere softsynthesizere (software), hvor han udelukkende havde brugt softsynth'er, bl.a. absynth, i sin nyeste produktion, pladen Nightbird.

Vince Clarke bor i dag i New York.

Medstifter af følgende grupper:
 Depeche Mode
 Yazoo
 The Assembly
 Erasure

1980-1981: Depeche Mode 
Vince Clarks første professionelle band blev stiftet sammen med skolekammeraterne, Martin Gore og Andrew Fletcher. Først senere kom det fjerde, og sidste, medlem, Dave Gahan. Gruppen opkaldte sig efter modebladet "Dépêche mode". Gruppen udgav pladen Speak & Spell i 1981, som er den eneste, hvorpå Vince Clark medvirker. Han skrev sangen "Just Can't Get Enough", den tredje single fra dette album.

1982-1983: Yazoo 
Yazoo stiftede han sammen med sangerinden Alison Moyet, som senere gik solo. I løbet af de blot 18 måneder, de var sammen, udsendte de to albums: Upstairs at Eric's (1982) og You and Me Both (1983).

Gruppen er nok mest kendt for singlerne, "Don't Go", "Only You", "Situation" og "Nobody's Diary". Sidstnævnte er skrevet som en farvelsang, hvilket også tydeligt fremgår af teksten.

"Only you" var gruppens første single og opnåede en andenplads på den britiske singlehitliste i 1982. Nummeret blev på listen i 14 uger. Nummeret er senere blevet kopieret af mange, eksempelvis af a capella-gruppen Flying Pickets, der opnåede en førsteplads på den engelske hitliste med dette nummer – et år efter den oprindelige med Yazoo.

I januar 2008 meddelte Vince Clarke og Alison Moyet, at Yazoo genopstod. Som Yazoo Reconnected spillede de fem koncerter i England. I den anledning udsendtes et bokssæt med Yazoos to album i remastered udgaver 'In Your Room', som også indeholder remix og en dvd med videoer og interviews.

1984: The Assembly 
Foruden Vince Clark var Eric Radcliffe og Feargal Sharkey (vokal) medlemmer af The Assembly.
Udsendte kun én single: "Never Never". Den udkom både i en 7" og en 12" udgave.

Siden 1985: Erasure 
Stiftet med Andy Bell, der er den eneste, Vince Clark har skrevet sange sammen med. Indtil da havde Vince skrevet alle sange selv. Erasure blev kendt for deres anderledes sceneshows.

Blandt gruppens mange hits kan nævnes: "Who Needs Love Like That", "Oh l'amour", "Sometimes", "Stop!", "A Little Respect", "Star", "Take a Chance On Me" , "Always" og "Breathe".

Gruppen har lavet en række coverversioner. I 1992 udsendte de fire Abba-covernumre på maxisinglen Abba-esque. I 2003 fortolkede de 12 forskellige klassikere på cd'en Other People's Songs.

Eksterne henvisninger 

 

Musikere fra England
Depeche Mode
Andy Bell

Andrew Ivan Bell (25. april 1964 i Peterborough, England) er en britisk popmusiker.

Andy Bell har siden 1985 været sanger i duoen Erasure.
Ud over Andy består Erasure af Vince Clarke.

En meget sørgelig nyhed ramte Erasures fans i 2004, da Andy Bell talte ud om sin HIV-sygdom, som har stået på siden 1998. Citat: At være HIV-positiv betyder ikke, at man har AIDS. Mit liv er som alle andres, jeg har faktisk aldrig haft det bedre, så ingen grund til panik. Der er stadig meget panik og hysteri omkring HIV og AIDS. Men jeg lader livet gå videre.

Eksterne henvisninger 

Sangere fra Storbritannien
Fregne

Fregner er brunlige, indtil ærtstore pigmentpletter (ophobning af farvestoffet melanin i huden på et mindre område), navnlig i ansigtet og på hænderne, især i sommermånederne.

Hvor disponeret man er for at få fregner er genetisk bestemt.

Selve fregnerne opstår ved udsættelse for sollys. Processen er den samme som fører til solbrændthed.
Fregner i sig selv er ikke farlige, men mennesker med lys hud er mere udsat for solskoldning og hudkræft. Derfor bør mennesker med lys hud passe ekstra på i solen, og være påpasselig med at huske at anvende solcreme.

Fregner er tydeligst hos mennesker med lys hud på grund af manglende pigmentering.

Se også 

 Skønhedsplet

Kilder/Henvisninger 
 Illustreret Konversationsleksikon, red. Fr. Winkel Horn, 1892.

Histologi
Fámjinserklæringen

Fámjinerklæringen er en fælles principerklæring mellem Danmarks regering og Færøernes Landsstyre
om Færøernes medvirken og inddragelse i udenrigs- og sikkerhedspolitikken.

Den 29. marts 2005 underskrev den danske udenrigsminister Per Stig Møller og Færøernes lagmand, Jóannes Eidesgaard, i Fámjin "Fámjinserklæringen", der har til hensigt at forbedre færingernes indflydelse på øgruppens egen udenrigs- og sikkerhedspolitik.
Hele indholdet af aftalen kan læses på Wikisource.

Fámjinerklæringen den 29. marts 2005

Fælles principerklæring mellem Danmarks Regering og Færøernes Landsstyre om Færøernes medvirken og inddragelse i udenrigs- og sikkerhedspolitikken 

Danmarks Regering og Færøernes Landsstyre er enige om, med forbehold af de danske myndigheders forfatningsmæssige ansvar og beføjelser vedrørende forhandling, indgåelse og opsigelse af folkeretlige aftaler, at lægge følgende politiske principper til grund for Færøernes medvirken og inddragelse i udenrigs- og sikkerhedspolitiske spørgsmål:
 I forvaltningen af udenrigs- og sikkerhedspolitiske spørgsmål af betydning for Færøerne er det naturligt, at Færøerne medinddrages og har medindflydelse.
 Der er tale om en ægte medinddragelse og medindflydelse med sigte på ligeværdighed i alle spørgsmål hvor Danmark og Færøerne i fællesskab er inddraget.
 Når sådanne spørgsmål af særlig interesse for Færøerne måtte kræve internationale forhandlinger, er det naturlige udgangspunkt, at Færøernes Landsstyre deltager i sådanne forhandlinger: sammen med Danmarks Regering for at gøre færøske synspunkter og interesser gældende.
 Det er naturligt, at Færøernes Landsstyre, hvor dette er foreneligt med folkeretlig praksis, kan være medunderskriver sammen med Danmarks Regering, når sådanne internationale forhandlinger fører til indgåelse af folkeretligt bindende aftaler på rigets vegne.
 Danmarks Regering vil støtte, når det drejer sig om fuldt ud overtagne områder, Færøske anmodninger om at opnå associeret medlemskab i mellemfolkeiige organisationer, hvor dette er foreneligt med organisationens grundlæggende regler og ikke rejser særlige statsretlige problemer.
 At denne fælleserklæring og de i bilagene til denne erklæring nedfældede retningslinjer for samarbejdet, er forenelig med Lov om Færøernes landsstyres indgåelse af folkeretlige aftaler.

Ekstern henvisning 
Den færøske hjemmestyreordning 
Famjinerklæringen  

Færøernes politik
Baritone

En baritoneguitar er en guitar, der skal frembringe dybere toner (derfor baritone) end almindelige guitarer og således har specielle specifikationer. Eksempelvis er gribebrættet ca. 27" frem for de sædvanlige 24-25". Der findes baritone-udgaver af fx den populære Gibson Les Paul, og ESP fremstiller også en række baritone-modeller.

Baritoneguitarer er som regel også stemt i B-E-A-D-F#-B frem for den sædvanlige E-A-D-G-H-E.

Et alternativ til en baritoneguitar, når man vil have meget dybe toner, er at bruge en syv-strenget guitar, som stemmer B-E-A-D-G-H-E.

Guitar
Telecaster

Telecaster er en elektrisk guitar, som er produceret af Fender. 

Telecasteren blev designet af Clearence Leonidas Fender i 1951. Den første model, Fender producerede, hed Esquire. Den havde kun een pick-up, i modsætning til Telecasterens 2. Det næste skridt var at udvide mulighederne. Senere samme år så Broadcasteren dagens lys. Broadcasteren var stort set identisk med en Telecaster, men Fender fandt ud af, at firmaet Gretch havde et trommesæt med lignende navn: Broadkaster. Leo Fender handlede hurtigt, og modellens navn blev straks ændret til Telecaster. Fender havde imidlertid lavet flere hunderede logosedler med det gamle navn på, og Leo Fender tænkte, at det var et spild af penge, hvorfor Fender blot klippede Broadcaster-mærket af. Disse modeller uden nogen modelbetegnelse hedder i dag No-caster. Prisen for disse guitarer kan nemt komme over 450000 danske kroner.

Op i gennem tiden har Telecasteren ikke ændret sig mærkbart. Der er faktisk fortaget så få ændringer, at hvis man havde en Telecaster fra 1952 og en Telecaster produceret i dag, ville man overhovet ikke kunne se en forskel. Telecasteren var den første solid-body elektriske guitar nogensinde masseproduceret.

Varianter 
Telecasteren er blevet fremstillet og ombygget i en lang række varianter med forskellig konfiguration; særlig er Telecasteren blevet fremstillet med forskellige varianter af antal og placering af pick-up'erne.

De mest almindelige varianter at standard Telecasteren med to pick-up'er i solid-body krop er den delvist hule Telecaster Thinline og Telecaster Custom, der er udstyret med humbucker pick-up'er og dobbelt humbucker varianten Telecaster Deluxe. 

Udover disse varianter er også fremstilet:
 Telecaster Plus
 Tele Jr.
 J5 Triple Tele Deluxe
 Cabronita
 Modern Player Telecaster

Galleri

Se også 
 Guitarister kendt for at spille Fender Telecaster

Eksterne links 

 Fenders hjemmeside om Fender Telecaster

Guitarmodeller
Manhattan

Manhattan er det centrale af de fem boroughs i New York City i USA, og er sammenfaldende med New York County. Manhattan, der primært ligger på øen Manhattan Island, er adskilt fra New Jersey og Staten Island af Hudson River, fra Brooklyn og Queens af East River samt fra Bronx af Harlem River.

Manhattan er New York Citys finansielle og administrative center, selv om den langt fra er det befolkningsrigeste bydistrikt med sine ca. 1,6 mio. indbyggere. De fleste turistattraktioner og -faciliteter ligger på Manhattan, så det er nærmest synonym med NYC. og er blevet grundlagt i 1624

Manhattan er forbundet med de omkringliggende bydistrikter og New Jersey af et omfattende bro- og tunnelsystem: Brooklyn Battery Tunnel, Brooklyn Bridge, Manhattan Bridge, Williamsburg Bridge, Midtown Tunnel, Queensboro Bridge, Triborough Bridge, Alexander Hamilton Bridge, George Washington Bridge, Lincoln Tunnel og Holland Tunnel. Dertil kommer et antal togtunneler.

Ældste del 
På Manhattans sydspids ligger parken Bowling Green. Den 11.september 1609 kunne man have set Henry Hudsons skib sejle op ad floden for første gang. Fort Amsterdam blev rejst her i 1623 af Det hollandske vestindiske Kompagni. Lige uden for fortets indgang, omtrent hvor toldbygningen fra 1907 står i dag, fandt det første registrerede drab sted i New York, da Jan Gysbertsen dolkede Gerrit Jansen 15.maj 1638. Gysbertsen stak af og blev dømt til døden in absentia, men blev aldrig fundet. Fort Amsterdam blev til New Amsterdam, som efterhånden blev til New York.

På sydspidsen ligger Castle Clinton, hvor immigranterne gik i land, før Ellis Island kom til. Alle New Yorks officielle parader ender ved Bowling Green – den første fandt sted i 1886, i anledning af Frihedsstatuens ankomst fra Frankrig.

Broadway gennemskærer Manhattan og følger samme vej som indianerstien Wickquasgeck. Hollænderne gjorde stien til en vej de kaldte Herenstraat (= Herrernes gade) eller Breede weg, som på engelsk blev til Broadway. Den britiske generalstab havde sit hovedkvarter på Bowling Green i "1, Broadway". I Federal Hall i Wall Street nogle stenkast væk aflagde George Washington ed som USAs første præsident. Firkløveret Thomas Jefferson, Washington, Alexander Hamilton og James Madison boede nogle år i nabolaget. Det Hvide Hus skulle være bygget, hvor Fort Amsterdam havde stået, men det blev der ikke noget af, da hovedstaden blev flyttet fra New York til Washington D.C.

Bydele på Manhattan 

 Battery Park City
 Chelsea
 Chinatown
 East Village
 Financial District
 Greenwich (West) Village
 Harlem
 Little Italy
 Lower East Side
 Midtown
 SoHo
 Spanish Harlem
 TriBeCa
 Upper East Side
 Upper West Side
 Washington Heights (WaHI)

Turistattraktioner på Manhattan 
 Battery Park med bådene til Liberty Island og Ellis Island
 Broadway (teater-distriktet)
 Central Park
 Chrysler Building
 Empire State Building
 FNs hovedkontor
 Frihedsgudinden
 Ground Zero
 Rockefeller Center
 Times Square
 Wall Street

Kilder 

 
New York City
Mikrofon

En mikrofon er en transducer der omsætter akustisk lyd til et elektrisk signal. Gennem de seneste ca. 100 år har man opfundet og udviklet forskellige "metoder" til at konverterer akustisk lyd og andre mekaniske svinginger om til en strøm, spænding eller en anden "elektrisk egenskab" som kan behandles af et elektronisk kredsløb.

 Båndmikrofon
 Dynamisk mikrofon
 Kondensatormikrofon, en nyere og billigere type, hedder electret condenser microphone.
 Kulkornsmikrofon; en ældre mikrofontype der blev brugt i telefoner.
 Krystalmikrofon

Se også 
 Mikrofoni
Drink

En drink (omfatter eng. cocktail) er en blanding af alkoholiske væsker og gerne også noget andet, som fx kakao eller sodavand. Nogle drinks bliver blandet ved at hælde ingredienser direkte i glasset, mens andre skal blandet i en cocktailshaker.

Eksempler på drinks:

 Isbjørn
 Rom og Cola
 Gin og tonic
 Dry martini (og vodka martini)
 Cosmopolitan
 Americano
 Sidecar
 Old Fashioned
 White Lady
 Irish coffee
 Piña Colada
 Mai Tai
 New Yorker
 Slow Comfortable Screw Up Against The Wall
 White russian
 Black Russian
 Mojito

Etymologi 
Der er forskellige morsomme forklaringer på oprindelsen af udtrykket Cocktail. Blandt disse er:

I gamle dage hvor der ikke var varmt vand i pubberne hældte bartenderne alle sjatter op i en skål (ofte udformet som en hane) inden glassene blev vasket. Sjatterne blev solgt billigt, og kunderne bestilte denne blandingsdrik ved at bede om en drink "out of the cocks tail".
 
I kolonitiden opbevarede pubberne spiritus i tønder, men da tønderne ikke var lufttætte fordampede indholdet med tiden, hvorfor indholdet langsomt tabte både smag og styrke. Sjatterne i tønderne "the tailings" og kunderne kunne bestille "tailings out of the cock (stop cock = hane).

Eksterne henvisninger 

 
Barer
Emilia-Romagna

Emilia-Romagna, som er en af 20 italienske regioner, omfatter en stor del af Posletten i Norditalien. Regionen har et areal på 22.124 km² med en befolkning på 4 mio. Regionen er en af Italiens rigeste. Emilia-Romagnas hovedstad er byen Bologna. 

Regionens vigtigste byer er: Forlì, Modena, Reggio, Parma, Rimini, Ravenna og Piacenza.

Regionen er kendt for dens gode mad. Af specialiteter kan nævnes Parmesanost, Parmaskinke og den mousserende vin Lambrusco. Herudover berømmes et par bilfabrikker i regionen, nemlig Lamborghini i Bologna og Ferrari i Modena.

Provinser
 Bologna
 Ferrara
 Forlì-Cesena
 Modena
 Parma
 Piacenza
 Ravenna
 Reggio Emilia
 Rimini

Regioner i Italien